વિદેશ પ્રવાસ કરવો હોય તો પિતા, પતિ કે પાલક પુરુષની સ્પષ્ટ અનુમતિ વિના એ શક્ય નથી. સાઉદી અરબમાં મહિલા દ્વિચક્રી વાહન કે સાઇકલ કે મોટરકાર ચલાવી શકતી નથી, કારણ કે કાનૂનન નિષેધ છે. મધ્ય એશિયાના કિરગીઝસ્તાનમાં પત્ની ગર્ભવતી હોય કે એને એક વર્ષથી નાનું સંતાન હોય તો તલાક આપી કે લઈ શકાતી નથી. યમનમાં સરકારી કાયદો છે કે સ્ત્રીએ પુરુષના તાબેદાર થવું, એની સાથે સહશયન કરવું અને એની રજા વિના ઘરની બહાર નીકળવું નહીં. સ્વાઝીલેન્ડમાં પરણેલી સ્ત્રી કાનૂનની દૃષ્ટિએ નાબાલિગ કે માઇનોર ગણાય છે. સ્ત્રી પર પ્રતિબંધો અમુક ગૈર-ઈસ્લામી દેશોમાં પણ વત્તા-ઓછા પ્રમાણમાં છે. વેનેઝુએલામાં એવો કાયદો છે કે પુરુષ જો પોતાની પરિચિત સ્ત્રીને રેપ કરે અને એને સજા થાય એ પહેલાં જો એ પરણી જાય તો પુરુષને સજા થતી નથી. કોંગોમાં સ્ત્રીને જો બેંકમાં ખાતું ખોલાવવું હોય કે નોકરી લેવી હોય તો પતિની